

|  |  |
| --- | --- |
| 28.11.2025 | nr 20 |

**MINISTRI MÄÄRUS**

**Justiitsministri 19. augusti 2015. a määruse nr 27**

**„Konkurentsiameti põhimäärus“ muutmine**

Määrus kehtestatakse Vabariigi Valitsuse seaduse § 42 lõike 1 teise lause alusel.

Justiitsministri 19. augusti 2015. a määruses nr 27 „Konkurentsiameti põhimäärus“ tehakse järgmised muudatused:

1. paragrahvi 12 punkt 2 sõnastatakse järgmiselt:

„2) hinnaregulatsiooniteenistus;“;

1. paragrahvi 12 punkt 4 sõnastatakse järgmiselt:

„4) koostööteenistus.“;

1. paragrahvi 12 täiendatakse punktidega 5 ja 6 järgmises sõnastuses:

„5) energiateenistus;

6) õigusteenistus.“;

1. paragrahv 14 sõnastatakse järgmiselt:

„**§ 14.   Hinnaregulatsiooniteenistuse põhiülesanded**

 Hinnaregulatsiooniteenistuse põhiülesanded on:

1) elektrituruseaduse, kaugkütteseaduse, maagaasiseaduse ning ühisveevärgi ja ‑kanalisatsiooni seadusega ametile pandud hinnaregulatsiooniülesannete täitmine, eelkõige reguleeritud turgudel tegutsevate ettevõtjate osutatavate teenuste ning müüdavate kaupade tasu või selle arvutamise metoodika kontrollimine, kooskõlastamine, kehtestamine või kehtetuks tunnistamine;

2) raudteeseadusega ametile pandud ülesannete täitmine, samuti sadama- ja lennujaamatasudega seotud kaebuste või vaidluste lahendamine;

3) postiseadusega ametile pandud ülesannete täitmine;

4) haldusaktide koostamine ja nende täitmise kontroll;

5) oma valdkonnas järelevalve teostamine ja väärtegude menetlemine;

6) kaebuste lahendamisel osalemine;

7) oma valdkonnas isikute nõustamine;

8) teenistuse tegevusvaldkondades andme- ja majandusanalüüs.“;

1. paragrahvi 14 punktid 9–14 tunnistatakse kehtetuks;
2. paragrahv 151 sõnastatakse järgmiselt:

„**§ 151.****Koostööteenistuse põhiülesanded**

Koostööteenistuse põhiülesanne on Konkurentsiameti, Patendiameti ja Andmekaitse Inspektsiooni (edaspidi *asutused*) vahel sõlmitud kokkuleppe alusel ja ulatuses asutuste halduskorralduse ja tehnilise teenindamise tagamine, sealhulgas:

1) varahalduse korraldamine;

2) teabe- ja infoturbehalduse koordineerimine;

3) personalitöö ja koolituste korraldamine;

4 töötervishoiu- ja tööohutusalase töö korraldamine;

5) finantsarvestuse ja aruandluse korraldamine;

6) partnersuhete korraldamine ja teenistuste sellega seotud tegevuste toetamine;

7) arendusprojektide koordineerimine ja elluviimine.“;

1. paragrahvi 151 punkt 8 tunnistatakse kehtetuks;
2. määruse 3. peatükki täiendatakse §-dega 152 ja 153 järgmises sõnastuses:

„**§ 152.   Energiateenistuse põhiülesanded**

Energiateenistuse põhiülesanded on:

1) energiavaldkonnaga seotud Euroopa Liidu ja riigisiseste poliitikate elluviimine, nende väljatöötamisel osalemine;

2) Euroopa Liidu energiavaldkonna otsekohalduvate nõuete täitmise kontrollimine ja riigisiseste seadustega pandud tegevus- ja arenduskohustuste täitmise kontrollimine;

3) tegevuslubade väljastamine ameti pädevusse kuuluvates valdkondades ning järelevalve teostamine tegevuslubade tingimuste täitmise üle;

4) energiavaldkonnas tegutsevate ettevõtjate teenuste tüüptingimuste kooskõlastamine;

5) haldusaktide koostamine ja nende täitmise kontroll;

6) oma valdkonnas järelevalve teostamine ja väärtegude menetlemine;

7) kaebuste lahendamisel osalemine;

8) oma valdkonnas turuolukorra analüüsimine ja isikute nõustamine;

9) osalemine Euroopa Liidu ja muus rahvusvahelises koostöös, sealhulgas rahvusvaheliste projektide ettevalmistamisel ja elluviimisel.

**§ 153. Õigusteenistuse põhiülesanded**

Õigusteenistuse põhiülesanded on:

1) ameti õigusnõustamine;

2) riigihangete korraldamine;

3) ameti esindamine kohtumenetlustes ja kohtueelses menetluses, sealhulgas vaide- ja väärteomenetluses, ning ameti pädevusse antud turuosaliste vaidluste ja kaebuste lahendamine reguleeritud turgudel koostöös valdkonna teenistusega;

4) ameti tegevusvaldkonnaga seotud õigusloomes osalemine;

5) isikuandmete kaitse nõuete täitmise korraldamine;

6) ameti tegevusvaldkonnaga seotud õigusteabe koondamine;

7) raudteeinfrastruktuuri kasutamise, lennujaamatasude ning sadamateenustega seotud kaebuste lahendamine;

8) muude ameti juhtkonna või peadirektori antud õigusalaste ülesannete täitmine.“.

*(allkirjastatud digitaalselt)*

Liisa-Ly Pakosta

justiits- ja digiminister

*(allkirjastatud digitaalselt)*

Tiina Uudeberg

kantsler